பந்தலூர் தாலுகா மாங்கோடு பகுதியை சேர்ந்தவர் இருளப்பன். இவரது மனைவி மூக்காயி (வயது 72). இவர்களது மகள் ராஜேஷ்வரி (48). நேற்று முன்தினம் மூக்காயி தனது மகள் ராஜேஷ்வரியுடன் அய்யங்கொல்லி கூட்டுறவு வங்கிக்கு ஒரு ஆட்டோவில் சென்று கொண்டிருந்தார். நெல்லிமேடு அரசு உயர்நிலைப்பள்ளிக்கூடம் அருகே வந்த போது சாலையோரம் நின்றிருந்த ராட்சத கற்பூர மரம் ஒன்று வேரோடு சாய்ந்து ஆட்டோ மீது விழுந்தது. இதில் ஆட்டோவில் அமர்ந்து இருந்த மூக்காயி, ராஜேஷ்வரி ஆகியோர் சம்பவ இடத்திலேயே உடல் நசுங்கி பரிதாபமாக இறந்தனர்.